[{"text_idx": "#000003", "text": "Un o\u2019r llyfrau dwi\u2019n darllen ar hyn o bryd ydy Total Church gan Tim Chester a Steve Timmis. Mae Tim Chester yn ddyn difyr iawn \u2013 gwnaeth radd diwinyddiaeth yn y Coleg Diwinyddol yn Aberystwyth ac fe wnaeth ymchwil dan Steven Nantlais Williams cyn iddo fe fynd mlaen i Union yng Ngogledd Iwerddon. Wedyn fe aeth Tim i weithio fel cyfarwyddwr ymchwil a pholisi i Tearfund a bellach mae\u2019n un o arweinwyr The Crouded House yn Shefield sef symudiad plannu eglwysi blaengar. Dwi\u2019n dilyn blog Tim Chester hefyd, rhowch glec yma neu mae yna ddolen barhaol lawr ar ochr chwith fy mlog i."}, {"text_idx": "#000004", "text": "Llyfr ydy Total Church sydd yn y bo\u0302n yn perthyn i\u2019r genre emerging church, symudiad oddi fewn i\u2019r eglwys sy\u2019n ceisio ail-ddarganfod a meddwl am ffyrdd newydd o wneud eglwys, rhyw fath o Church 2.0. Ond egwyddor bendant i lawer fel Tim Chester, Mark Driscoll a finnau oddi fewn i\u2019r emerging church ydy\u2019r pwysigrwydd, yn eu geiriau nhw, \u2018...to reach out without selling out.\u2019 Neithiwr wrth ddarllen y llyfr fe ddois i ar draws theori bwysig oedd yn esbonio fod yn rhaid edrych ar yr eglwys fel canolbwynt i\u2019n bywydau a chymorth i ddelio a chyfrifoldebau eraill yn hytrach nag edrych ar yr eglwys fel un cyfrifoldeb ymysg llawer. Wrth orfod jygglo holl gyfrifoldebau bywyd maen anorfod y bydd rhai o\u2019r cyfrifoldebau hynny yn cael eu gollwng ac i lawer o Gristnogion y cyfrifoldeb cyntaf sy\u2019n cael ei esgeuluso a\u2019i ollwng yw\u2019r Eglwys. Mae Tim Chester yn dadlau fod hi\u2019n anghywir i edrych ar yr Eglwys fel un o amryw gyfrifoldebau. Dyma yw\u2019r model naturiol yn ein cymdeithas heddiw:"}, {"text_idx": "#000005", "text": "Ond dyma ddywed Chester a Timmis am y model amgen a\u2019r model Cristnogol cywir:"}, {"text_idx": "#000006", "text": "An alternative model is to view our various activities and responsibilities as spokes of a wheel. At the centre or hub of life is not me as an individual, but us as members of the Christian community. Church is not another ball for me to juggle, but that which defines who I am and gives Christlike shape to my life."}, {"text_idx": "#000007", "text": "Dwi\u2019n disgwyl mlaen i ddarllen mlaen a darllen mwy o\u2019r llyfr!"}]